Обща патология - Примерни MCQs

1. Вярно ли е, че склерозата е краен стадий на фиброза?
а) да    
б) не

2. Вярно ли е, че цирозата не причинява деформация на засегнатия орган?
а) да    
б) не

3. Вярно ли е, че фибриноидната некроза ангажира не само фибриларните структури на извънклетъчния матрикс, но и клетките в мястото на увреждането?
а) да    
б) не

4. Вярно ли е, че фиброзата е само физиологичен процес и не може да доведе до деформация и дисфункция на органите?
а) да    
б) не

5. Коагулационна ли е некрозата при инфаркт на мозъка?
а) да
б) не

6. Вярно ли е, че амилоидът е съставен от протеини, които се натрупват в извънклетъчното пространство и водят до хипертрофия на паренхимните клетки и повишена функция на органа?
а) да    
б) не

7. Вярно ли е, че възможността на клетката да се дели е от решаващо значение за развитието на хипертрофия или хиперплазия?
а) да    
б) не

8. Вярно ли е, че при дисплазията ракът вече е развит?
а) да    
б) не

9. Възможно ли е образуване на тромби в сърдечните кухини?
а) да 
б) не

10. Може ли тромб във v. portae да причини емболия на артерия пулмоналис?
а) да
б) не

11. Може ли доброкачествените тумори да нямат капсула:
а) да
б) не

12. Преканцерозите могат ли да имат обратно развитие:
а) да
б) не

13. Свързан ли е с циркулаторни увреждания пикочокиселинният инфаркт? 
а) да
б) не

14. Вродена депигментация на кожата ли е витилигото?
а) да
б) не

15. Може ли тромбозата да доведе до емболия?
а) да
б) не

16. Развива ли се вторична амилоидоза след хронични възпалителни процеси?
а) да
б) не

17. Води ли хроничното възпаление до метаплазия?
а) да
б) не

18. Намират ли се кръвоносни съдове в туберкула?
а) да
б) не

19. Развива ли се мастна дегенерация в миокарда при хипоксия?
а) да 
б) не

20. Използва ли се PAS- реакцията за доказване на гликоген ?
а) да 
б) не

21. Може ли исхемия да се последва от артериална хиперемия?
а) да 
б) не

22. Серозното възпаление спада ли към ексудативното? 
а) да  
б) не

23. Води ли хроничният венозен застой до хемосидероза на белите дробове? 
а) да
б) не

24. Възникват ли диапедезни кръвоизливи при хроничен венозен застой?
а) да
б) не

25. Имат ли туморите спонтанно обратно развитие и възвръщане към нормалните структури?
а) да
б) не

26. Може ли във влагалището да се развие плоскоклетъчен карцином?
а) да
б) не

27. Фибромът доброкачествен тумор от зрялата съединителна тъкан ли е:
а) да
б) не

28. Туморният растеж има ли компенсаторно приспособителен характер за организма:
а) да
б) не

29. При Ca in situ разрушава ли се базалната мембрана:
а) да
б) не

30. Липогрануломът отнася ли се към грануломите тип "чуждо тяло"?
а) да
б) не

31. Вярно ли е, че болестта е значително нарушение на хомеостазата поради промените в околната среда или слабостта на биологията на индивида?
а) да
б) не

32. Вярно ли е, че здравето е състояние на дисбаланс на организма с външната среда, което не му позволява да реализира своя биологичен потенциал?
а) да
б) не

33. Вярно ли е, че етиологията изучава причините за болестите?
а) да
б) не

34. Вярно ли е, че патогенезата изучава механизмите на оздравяване?
а) да
б) не

35. Вярно ли е, че морфогенезата изучава структурните промени в хода на заболяването?
а) да
б) не

36. Вярно ли е, че саногенезата изучава механизмите на развитие на заболяването?
а) да
б) не

37. Вярно ли е, че танатогенезата изучава промените, които настъпват в хода на смъртта?
а) да
б) не

38. Вярно ли е, че цитологията е бавен, но много информативен метод?
а) да
б) не

39. Вярно ли е, че биопсията е по-бавен метод, но дава максимална информация и позволява да се извършват повече изследвания, включително генетично?
а) да
б) не

40. Какво е общото между фиброза, склероза и цироза?
а) увеличеното образуване на съединителната тъкан в органа 
б) натрупването на липиди в интерстициума на органа 
в) фибриноидната дегенерация на органа 
г) те са различни процеси и нямат нищо общо помежду си

41. Газова и въздушна емболия са: 
а) идентични процеси           
б) различни форми на емболия

42. Какво е общото между "глазурна слезка" и corpus albicans ovarii?
а) процесът е хиалиноза                      
б) процесът е фиброза 
в) процесът е отлагане на фибриноид    
г) процесът е амилоидоза

43. Некрозата, която се развива на дъното на остра или обострена хронична язва в стомаха или в дванадесетопръстника е:
а) коагулационна    
б) казеозна 
в) фибриноидна    
г) коликвационна

44. Кое вещество се отлага в извънклетъчния матрикс по време на острите стадии на автоимунните заболявания?
а) хиалин                
б) фибриноид 
в) калциеви соли    
г) нито едно от изброените

45. Посочете правилните твърдения за nephrosclerosis arteriolosclerotica:
а) засяга аферентните и еферентните артериоли 
б) резултат е от дългогодишна доброкачествена хипертония 
в) тя е обратим процес    
г) представлява хиалиноза

46. Какви са микроскопските промени, наблюдавани в мозъка при дългогодишна доброкачествена хипертония?
а) хиалиноза на стените на съдовете 
б) начален периваскуларен оток 
в) натрупване на лимфоцити и плазматични клетки в менингите 
г) развитие на специфични грануломи в мозъчната тъкан

47. Макроскопското описание „твърди, стъкловидни, млечнобели отлагания, устойчиви на ензимни въздействия“, се отнася за:
а) стеатонекроза    
б) коликвационна некроза 
в) хиалиноза         
г) отлагане на фибриноид

48.  „Саговата“ и „шунковата“ слезка са:
а) макроскопски термини за локализирана („сагова“) и генерализирана („шункова“) амилоидоза на слезката 
б) „сагова“ слезка се нарича амилоидозата на слезката, докато „шунковата“ слезка е хиалиноза  
в) макроскопски термини за засягане на слезката при Ходжкинов лимфом в зависимост от тежестта на процеса 
г) при „шунковата“ слезка се отлага амилоид само в бялата пулпа, докато при „саговата“ отлагането на амилоид се наблюдава както бялата, така и в червената пулпа

49. Откъде най-често се взима биопсия за доказване на системна амилоидоза?
а) гингива                                           
б) миокард 
в) мастна тъкан от коремната стена    
г) илеум

50. Какъв тип калцификация се развива в усложнените атеросклеротични плаки?
а) метастатична    
б) дегенеративна 
в) метаболитна     
г) физиологична

51. Посочете термините за амилоидоза на слезката:
а) сагова слезка        
б) глазурна слезка 
в) шункова слезка    
г) порфирна слезка

52. За кое заболяване са характерни грануломи, състоящи се от кристали на пикочната киселина, лимфоцити, макрофаги, фибробласти и гигантски многоядрени клетки тип "чуждо тяло"?
а) туберкулоза    
б) саркоидоза    
в) подагра    
г) бруцелоза

53. Калцификацията на аортата се характеризира с:
а) твърда, ригидна стена на аортата             
б) мека, еластична стена на аортата 
в) може да се усложни с тромбоза и аневризма    
г) е резултат от метаболитна калцификация

54. Бъбречните усложнения при подагра включват:
а) уратна нефролитиаза    
б) пикочокиселинен инфаркт  
в) уратна нефропатия       
г) всички изброени

55. Посочете правилните твърдения за некроза:
а) програмирана клетъчна смърт    
б) провокирана клетъчна смърт 
в) засяга отделни клетки и извънклетъчния матрикс не участва в процеса 
г) има демаркационно възпаление в периферията на засегнатата зона

56. Посочете правилните твърдения за апоптоза:
а) засяга единични клетки и извънклетъчния матрикс не участва в процеса 
б) има демаркационно възпаление в периферията на засегнатата зона 
в) завършва с фагоцитоза на остатъците от клетки 
г) винаги е придружена от възпаление в периферията на района

57. Посочете правилните твърдения за анемичен инфаркт:
а) терминът е синоним на бял инфаркт 
б) терминът е синоним на червен инфаркт 
в) развива се в резултат на абсолютна исхемия след пълна обтурация на артерия от "краен тип"  
г) засяга много често белите дробове и черния дроб

58. Посочете правилните твърдения за хеморагичен инфаркт!
а) развива се в органи с двойно кръвообращение    
б) засяга най-често мозъка и сърцето 
в) засяга органи, които са в контакт с външната среда 
г) може да се развие в тънките черва

59. Посочете правилното твърдение за гангрена:
а) тя е исхемична некроза, която се развива в органи с пряк контакт с външната среда 
б) може да бъде влажна или суха 
в) сухата гангрена е придружена от тежка бактериална инфекция 
г) може да се развие в крайниците, червата, далака и бъбреците.

60. Кои от следните термини се използват за описание на коликвационна некроза на мозъка?
а) ramolicio cerebri 
б) енцефаломалация 
в) infarctus anemicus cerebri 
г) хидроцефалия

61. Във всички от изброените локализации може да се развие гангрена, освен в:
а) долен крайник    
б) черен дроб 
в) бели дробове      
г) черва

62. Какъв вид некроза се развива в слезката?
а) коликвационна некроза       
б) казеозна некроза 
в) коагулационна некроза     
г) фибриноидна некроза

63. Какъв вид некроза се развива в мозъка?
а) казеозна некроза    
б) коагулационна некроза 
в) стеатонекроза         
г) коликвационна некроза

64. Какъв вид некроза се развива в панкреаса?
а) стеатонекроза 
б) коагулационна некроза 
в) фибриноидна некроза                      
г) казеозна некроза

65. Какъв вид некроза се развива в центъра на специфичния гранулом при туберкулоза?
а) коликвационна некроза    
б) коагулационна некроза 
в) казеозна некроза             
г) стеатонекроза

66. При кой вид некроза може да се наблюдава отлагане на натриеви, калциеви и калиеви соли (сапунификация) в засегнатите тъкани?
а) фибриноидна некроза    
б) коагулационна некроза 
в) стеатонекроза                
г) коликвационна некроза

67. Какво представлява декубитусът?
а) клинико-анатомична форма на некроза 
б) развива се при пациенти на легло поради затруднена циркулация, причи-нена от дълготраен натиск 
в) развива се най-често в лумбосакралната област и на петите 
г) обикновено се развива на корема, гръдния кош и коленете

68. Посочете правилното твърдение за метаплазия:
а) има два подтипа - прозоплазия и анаплазия 
б) може да бъде пряка и непряка 
в) това е трансформирането на една диференцирана тъкан в друга, свързана с нея вид тъкан 
г) това е трансформацията в ракова тъкан.

69. Коя от следните тъкани може да претърпи хипертрофия?
а) сърдечен мускул                                  
б) менинги 
в) напречно-набраздена мускулатура    
г) ендотел на големи съдове

70. Коя от следните тъкани може да претърпи хиперплазия?
а) лигавицата на матката    
б) жлезисти структури на простатата 
в) червен костен мозък                    
г) гладките мускулни клетки на миометриума

71. Как изглежда макроскопски хипертрофичния миокард?
а) увеличен по размер                                                        
б) по-малък по размер 
в) папиларните мускули са уголемени и проминират    
г) увеличено тегло на сърцето

72. Какви са усложненията на хиперплазията на простатата?
а) задържане на урина и чести инфекции на пикочните пътища 
б) сексуална дисфункция 
в) преходно-клетъчен карцином 
г) хидронефроза

73. Посочете правилното твърдение за кафявата атрофия на черния дроб:
а) настъпва със стареенето 
б) може да се развие поради инфекциозни заболявания или глад 
в) може да се дължи на хронична десносърдечна недостатъчност 
г) може да бъде резултат от синдрома на Budd-Chiari

74. Кой е пигмента на стареенето на клетките?
а) билирубин       
б) хемоидерин 
в) липофусцин    
г) хематоидин

75. Какво усложнение може да се развие при метаплазия на респираторния епител в многослоен плосък епител?
а) спиноцелуларен карцином на белия дроб    
б) хроничен бронхит 
в) дребноклетъчен карцином                                
г) аденокарцином на белия дроб

76. Какъв е терминът, използван за оточни течности?
а) ексудат          
б) трансудат 
в) кръвоизлив    
г) киста

77. Епистаксис и мелена са примери за:
а) оток                   
б) ексудат 
в) кръвоизливи    
г) венозна хиперемия

78. Какво е hаemascos?
а) кръв в урината               
б) кръв в перитонеалната кухина 
в) кръв в екскрементите    
г) повръщане на кръв

79. Какво е хематемезис?
а) повръщане на кръв    
б) кръв в екскрементите 
в) кървене от носа            
г) кървене от белите дробове

80. Какво е хемоптое:
а) кървене от носа    
б) кръвохрак 
в) повръщане в кръвта    
г) кръв в плевралната кухина

81. При аутопсията на пациент със злокачествена анемия се намери разширена дясна сърдечна камера. Миокардът е отпуснат и блед. В резултат на хипоксията, основните промени се наблюдават под ендокарда, главно в областта на папиларните мускули. Как се наричат тези промени?
а) липоматоза на сърцето
б) въглехидратна дегенерация на сърцето
в) тигрово сърце / мастна дегенерация на сърцето
г) инфаркт на сърцето

82. У жена на 28 години преди една година се появил възел в млечната жлеза с диаметър 2 см, добре отграничен, неболезнен, подвижен, плътен. Хистологично се намира концентрично разраснала млада съединителна тъкан, около каналите на млечната жлеза, без да ги деформира. Посочете точната хистологична диагноза:
а) аденокарцином   
б) интраканаликуларен фиброаденом   
в) периканаликуларен фиброаденом  
г) скирозен карцином

83. При аутопсия на починал се намира оток и пропиване в меките мозъчни обвивки на темпоралната област със сивкаво-зеленикава материя. При микроскопското изследване същата е богата на сегментоядрени левкоцити. За какво заболяване се касае:
а) гноен менингит   
б) туберкулозен менингит  
в) абсцес на мозъка 
г) енцефалит

84. При аутопсия на възрастен мъж, починал внезапно се намират разязвени атеросклеротични плаки по интимата на аортата, коронарните и мозъчните артерии. Сърцето е с уголемени размери и разширени сърдечни кухини. В ухото на дясното предсърдие се намира лесно трошлива сиво-кафеникава материя с неравна повърхност, плътно сраснала за ендокарда. Основният ствол и двата главни клона на белодробната артерия са изпълнени плътно от сиво-кафеникава трошлива материя. Посочете непосредствената причина за смъртта:
а) инфаркт миокарда  
б) тромбоемболия на белодробната артерия 
в) тромбоемболия на белодробната вена 
г) мезентериална тромбоза 

85. При аутопсия на млад човек, починал няколко часа след автомобилна катастрофа, се намира счупване на лявата бедрена кост и обилно размачкване на меките тъкани. Белите дробове са с обичайна форма и големина, но обилно кръвонапълнени. Срезната им повърхност е блестяща и по нея се виждат дребни мазни капки с големина на главичка на топлийка. Посочете причините за смъртта:
а) мастна емболия
б) въздушна емболия
в) тромбоемболия 
г) бактериална емболия

86. Мъж на 72 год. у когото от няколко години на долната устна се появило бяло петно, което леко нараствало и стигнало на големина 0,5 см. Хистологично в областта на петното се намират хроничен продуктивен възпалителен процес под лигавицата, силно разрастване на многослойния плосък епител, който се е превърнал във вроговяващ. Посочете точната хистологична диагноза:
а) хронично продуктивно възпаление  
б) левкоплакия  
в) аденокарцином 
г) папилом

87. У мъж на 35 години се появил възел в дясната паротидна жлеза с диаметър 2 см, добре отграничен и плътен. Хистологично се намира слузоподобна тъкан на места с вид на хрущялна, сред която се виждат жлезни структури и повлекла от кубични, цилиндрични и източени клетки. Посочете правилната диагноза:
а) плеоморфен аденом на паротидната жлеза 
б) аденокарцином на паротидната жлеза  
в) миксом на паротидната жлеза 
г) хондром на паротидната жлеза

88. При аутопсия в темпоралния дял на мозъка се намира кистозен участък с диаметър 2 см, с гладки стени изпълнени с бистра бледо жълта течност. Посочете за какво се касае:
а) абсцес на мозъка   
б) псевдокиста на мозъка  
в) тумор 
г) енцефалит

89. В плантарната област на 35 год. жена се наблюдава тъмно синкаво-черен тумор с неравна лобулирана повърхност, покрита с кръвенисти корички. Хистологично са налице епителоидни и източени различни по форма и големина клетки с пигментни гранули в цитоплазмата. Инфилтративният растеж е проявен по отношение на дермата и епидермиса. Посочете диагнозата:
а) невус пигментозус
б) ефелидес
в) меланома малигнум
г) улкус роденс

90. У 36 годишна жена, която преди 6 месеца получила запек, а при дефекация слуз и кръв в изпражненията, в ректума е установено на 6-7см от ануса задебеляване и уплътняване на стената със стенозиране на просвета му. Хистологично са намерени жлези с вторични лумени, тапицирани с атипични цилиндрични клетки. Посочете точната хистологична диагноза:
а) плоскоклетъчен карцином
б) аденокарцином
в) аденом
г) сарком

91. У мъж на 70 години отпреди 10 месеца от време на време се явява хематурия. Напоследък се появили дизурични смущения. Установено било папиларно разрастване на широка основа в пикочния мехур. Хистологично се виждат папиларни разраствания на атипичен преходен епител и инфилтрация в дълбоките слоеве на стената на мехура и в съдовете. Посочете хистологичната диагноза:
а) плоскоклетъчен карцином
б) преходноклетъчен карцином
в) недиференциран карцином
г) аденокарцином

92. У 68 годишен мъж по гънката между носа и бузата в дясно се наблюдава язва с плътни ръбове и кратеровидно дъно, покрито с кафеникави крусти. Хистологично се виждат гнезда изградени от кръгли, полигонални и по - източени клетки, които в периферията са подредени палисадно. Поставете вярната диагноза:
а) базоцелуларен карцином
б) плоскоклетъчен карцином
в) малигнен меланом
г) невус пигментозус

93. Какво е патологичното изменение в белия дроб? - Х-Е оцветяване: Алвеолите са изпълнени със сидерофаги, които съдържат златисто-кафяви пигментни гранули от фагоцитираните продукти на хемолизираните еритроцити. Хемолизата се дължи на  пердиапедезни кръвоизливи. Междуалвеоларните септи се уплътняват поради образуването на съединителна тъкан.
а) антракозис пулмонис
б) хеморагичен инфаркт на белите дробове
в) хемосидерозис пулмонис
г) белодробен оток

94. На какъв патологичен процес съответства следното микроскопско описание: H-E оцветяване: "Жълто-кафяво-зеленият пигмент се натрупва като малки гранули в цитоплазмата на хепатоцитите, в лумена на жлъчните капиляри като жлъчни тромби и в лумена на жлъчните канали като цилиндри.''
а) мастна дегенерация на черния дроб
б) масивна некроза на черния дроб
в) хроничен венозен застой в черния дроб
г) жълтеница на черния дроб / icterus hepatis

95. На кой патологичен процес съответства следното микроскопско описание? „В  цитоплазмата на епителните клетки на бъбречните каналчета се намират жълто-кафяво-зелени малки гранули. В лумена на правите и събирателните каналчета се виждат цилиндри със същия цвят“.
а) аргирия на бъбреците  
б) жълтеница на бъбреците (icterus renis) 
в) въглехидратна дегенерация на бъбреците    
г) хроничен пиелонефрит

96. На кой патологичен процес съответства следното микроскопско описание? „Лезията се състои от гнезда от нормални меланоцити, натрупали различно количество кафяво-черен пигмент. Такива клетки се намират и в дермата на кожата“.
а) naevus pigmentosus    
б) melanoma malignum 
в) оток на кожата            
г) базоцелуларен карцином

97. Пациент е с кахексия и тъмно-бронзова кожа. При обдукцията му двете надбъбречни жлези са напълно разрушени от туберкулоза. Поставете диагнозата!
а) болест на Кон             
б) болест на Адисон 
в) синдром на Кушинг    
г) синдром на Waterhouse-Friеdеricksen.

98. За какъв патологичен процес е характерно следното описание: „Увеличен по размери черен дроб с плътна консистенция, червено-лилав цвят на паренхима, хиперемирани съдове. Микроскопски централните вени и синусоидите са разширени и изпълнени с еритроцити“.
а) мускатов черен дроб 
б) цианоза на черния дроб 
в) кафява атрофия на черния дроб 
г) цироза на черния дроб

99. За какъв патологичен процес е характерно следното описание: „Черен дроб с увеличени размери и пъстра срезна повърхност - червени зони, заобиколени от жълто оцветен ореол“.
а) мускатов черен дроб  
б) цианоза на черния дроб 
в) кафява атрофия на черния дроб 
г) цироза на черния дроб

100. Посочете причината за смъртта в следния аутопсионен случай:
"След Y-образна секция на перикарда белодробната артерия се отваря чрез напречен разрез на 2 см. след началото й. С пинцети се изважда съдържанието, чиято консистенция е суха, трошлива".
а) масивна тромбоемболия на трункус пулмоналис (яздещ ембол) 
б) въздушна емболия 
в) амниотична емболия 
г) сърдечна тампонада

101. Посочете причината за смъртта според следните данни от аутопсията: "След I-образно отваряне на перикарда перикардната торбичка се напълва с вода. След  пробиване на дясната сърдечна камера с остър нож се виждат въздушни  мехурчета".
а) масивна тромбоемболия на трункус пулмоналис (яздещ ембол) 
б) въздушна емболия 
в) амниотична емболия 
г) сърдечна тампонада

102. Коя е описаната болест на черния дроб: "Хитиновата мембрана е патогномонична. Тя представлява дебела многослойна ацелуларна лента, която прилича на "цигарен дим". Фиброзната капсула се намира между хитиновата мембрана и чернодробната тъкан и е представена от богата на колаген съединителна тъкан."
а) актиномикоза 
б) амебиаза 
в) хроничен абсцес 
г) ехинококова киста

103. Посочете на какво съответства следното описание: "Тумороподобен процес,  разположен на венците. Хистологично, под многослойния плосък епител се намират фибробластоподобни и гигантски клетки, приличащи на остеокласти, разположени в оптически празни пространства. Светла ивица от съединителната тъкан отделя епитела от тумороподобния процес“.
а) фибром 
б) гигантоклетъчен епулис  
в) адамантином 
г) цимент

104. Поставете диагнозата, съответстваща на следното микроскопско описание: „Тумор, съставен от повлекла и гнезда от базални клетки с оскъдна цитоплазма и атипизъм на ядрата. Митози се срещат рядко. По периферията на гнездата туморните клетки се подреждат палисадно. Стромната реакция включва лимфоцити и плазматични клетки. Туморните гнезда инфилтрират дълбоките слоеве на дермата“.
а) базалноклетъчен папилом на кожата 
б) плоскоклетъчен карцином на кожата 
в) пигментен невус 
г) базоцелуларен карцином на кожата

105. Възел с диаметър 2 cм. от паротидната жлеза на 32-годишен мъж. Хистологичното изследване показва желеобразно, на места с хрущялен вид, вещество, което заобикаля жлезисти структури от цилиндрични и вретеновидни клетки. Поставете диагнозата.
а) аденокарцином на паротидната жлеза 
б) остър сиаладоаденит 
в) плеоморфен аденом 
г) муцинен карцином

106. Поставете диагнозата, съответстваща на следното микроскопско описание: „Капсулиран тумор с лобуларирана външна и срезна повърхност. Изграден е от клетки, съдържащи оптически празни вакуоли в цитоплазмата си. Вакуолите изтласкват ядрата на клетките в периферията под цитоплазмената мембрана“.
а) фибром 
б) лейомиом 
в) лимфангиом 
г) липом

107. Поставете диагнозата, съответстваща на следното микроскопско описание: „Тумор в дермата, без капсула, не добре отграничен от съседните тъкани и покрит с атрофичен епидермис. Туморът е съставен от капилярни съдове с еритроцити в лумена им. В някои капиляри луменът не личи“.
а) кавернозен хемангиом на кожата 
б) капилярен лимфангиом на кожата 
в) капилярен хемангиом на кожата 
г) хигром на кожата

108. Поставете диагнозата, съответстваща на следното микроскопско описание: „Тумор в черния дроб без капсула, но добре отграничен от съседните тъкани. Състои се от големи съдови пространства, наподобяващи съдовите  структури на пениса. Съдовете са изпълнени с еритроцити и хемолизирана кръв. Стените на съдовете представляват фиброзни септи, покрити с един или два реда от ендотелни клетки“.
а) кавернозен хемангиом 
б) капилярен хемангиом 
в) ангиосарком 
г) лимфангиом

109. Поставете диагнозата, съответстваща на следното микроскопско описание: „Тумор в матката без капсула, съставен от вретеновидни клетки, подредени в снопчета, преплитащи се в различни посоки. Наблюдава се лек тъканен атипизъм“.
а) лейомиосарком на матката 
б) лейомиом на матката 
в) карцином на ендометриума 
г) сарком на ендометриума

110. Поставете диагнозата, съответстваща на следното микроскопско описание: „Туморът се състои от диференцирани тъканни елементи от трите зародишеви пластове - мезодермален (съединителна тъкан, колагенни влакна, мастна тъкан, хрущял и др.), ендодермален (жлези) и ектодермален (многослоен плосък епител, кератин). Липсва клетъчен атипизъм“.
а) тератокарцином 
б) зрял тератом 
в) кистаденом 
г) плеоморфен аденом

111. При отварянето на коремната кухина по голямото було и по апендицес епиплоице се виждат множество варнобели петна. Подобна е картината в панкреаса. Поставете диагноза:
а) стеатонекроза при остър панкреатит  
б) фибринозно-гноен перитонит  
в) карциноматоза на перитонеума 
г) серозен перитонит

Клинична патология - Примерни MCQs

1. Може ли атеросклерозата да протече като остро заболяване?
а) да
б) не

2. Може ли аневризмите да са предизвикани от възпалителни промени в съдовата стена?
а) да
б) не

3. Може ли да се засегне перикардът при ревматизъм?
а) да
б) не

4. Може ли да се диагностицира макроскопски миокардният инфаркт 15 мин след запушване на съответния съд?
а) да
б) не

5. Настъпва ли нефросклероза при атеросклероза на бъбречните артерии?
а) да
б) не

6. Може ли да се образува сърдечна аневризма на мястото на слединфарктен цикатрикс?
а) да
б) не

7. Хеморагичен ли е миокардният инфаркт?
а) да
б) не

8. Може ли да се развие амилоидоза при ревматоиден артрит  
а) да
б) не

9. По-чест ли е инфарктът на дясната камера?
а) да
б) не

10. Води ли руптурата на варици на хранопровода до остра следкръвоизливна анемия?
а) да
б) не

11. Сагова ли е слезката при болестта на Hodgkin?
а) да
б) не

12. Злокачествено заболяване ли е болестта на Hodgkin?
а) да
б) не

13. Доброкачествено заболяване ли е миеломната болест?
а) да
б) не

14. При хронична миелогенна левкоза инфилтратите в черния дроб огнищни ли са в порталните пространства?
а) да
б) не

15. Развива ли се жълтеница при хемолитичните анемии?
а) да
б) не

16. Развива ли се хеморагична диатеза при тромбоцитопении?
а) да
б) не

17. Увреждат ли се бъбреците при миеломна болест?
а) да
б) не

18. Типично ли е симетрично засягане на бъбреците при хроничен пиелонефрит?
а) да					
б) не

19. За втория стадий на крупозната пневмония е характерно наличието на левкоцити и фибрин в алвеолите?
а) да					
б) не

20. Епулисът e доброкачествен тумор:
а) да
б) не

21. Carcinoma in situ на маточната шийка може понякога да има обратно развитие и без лечение.
а) да       
б) не

22. Симетрично ли е по правило засягането на двата бъбрека при хроничен обструктивен пиелонефрит?
а) да
б) не

23. Наблюдават ли се абсцеси в бъбреците при острия постстрептококов гломерулонефрит:
а) да
б) не

24. Гладка ли е повърхността на бъбреците при хроничния гломерулонефрит:
а) да
б) не

25. Дисплазията на влагалищната част на маточната шийка е форма на инвазивен карцином?
а) да
б) не

26. Карциномът in situ на маточната шийка разрушава ли базалната мембрана?
а) да
б) не

27. Може ли да се приеме, че най-честият хистологичен вид на рака на маточното тяло е аденокарцином?
а) да
б) не

28. Плоскоклетъчният карцином е по-честата хистологична форма на рак на маточната шийка ?
а) да
б) не

29. Лобуларният и дукталният карциноми са тумори на млечната жлеза.
а) да
б) не

30. Може ли да бъде износена тубарна бременност?      
а) да
б) не 

31. Може ли да се развие хиперплазия на лимфните фоликули на сливиците при ангина?
а) да
б) не

32. Епулисът тумороподобен процес ли е?
а) да
б) не

33. Левкоплакията преканцероза ли е?
а) да
б) не

34. Наблюдава ли се гнойна инфилтрация на мускулатурата на диафрагма орис и предната шийна област при ангината на Людовик?
а) да    
б) не

35. Амелобластома е бенигнен одонтогенен тумор :
      а) да
б) не

36. При агранулоцитоза се развиват:
а) улцеронекротични промени в устната кухина
б) кандидоза
в) тежки септични заболявания
г) вирусен хепатит

37. При пернициозна анемия наблюдаваме:   
а) нарушена секреция на гастромукопротеин           
б) увреждане на гръбначния мозък        
в) хънтеров глосит          
г) хемолитична жълтеница

38. При стеноза на коя сърдечна клапа се наблюдава хипертрофия на лявата сърдечна камера?
а) аортна                                                                       
б) митрална

39. Къде са първите и основни съдови изменения при хипертонична болест?
а) аорта 
б) съдове от мускулен тип
в) артериоли
г) вени 

40. До какво води атеросклерозата на феморалната артерия? 
а) тромбофлебит
б) атрофия на крайника
в) гангрена 
г) тромбоза 

41. При кои заболявания могат да се наблюдават диапедезни кръвоизливи в мозъка?
а) хипертонична болест
б) енцефалити
в) инфекциозни заболявания
г) атеросклероза

42. Посочете усложненията причиняващи смърт на болни от хипертонична болест
а) мозъчен кръвоизлив
б) инфаркт на миокарда
в) анемичен мозъчен инфаркт
г) инфаркт на бъбрека

43. Белодробното сърце може да се дължи на:  
а) ХОББ   
б) митрален порок с кафява индурация на белия дроб  
в) силикоза 
г) трикуспидален порок 

44. Кои от изброените са рискови фактори за атеросклерозата                 
а) прекомерна употреба на кафе    
б) диабет    
в) наркомания   
г) противозачатъчни таблетки 

45. Коя сърдечна клапа е засегната най-често при ревматизъм?
а) трикуспидална
б) пулмонална
в) аортна
г) митрална

46. Кои от посочените заболявания протичат със симптоматична хипертония?
а) феохромоцитом
б) остър пиелонефрит
в) хроничен пиелонефрит
г) нодозен полиартериит

47. При аутопсия се намира кръв в перикардната торбичка. Какъв може да бъде произхода й?
а) руптура на сърцето при остър инфаркт
б) руптура в началната част на аортата
в) травма в сърдечната област
г) фибринозен перикардит

48. Кои от посочените видове остър вирусен хепатит преминават често в хроничен хепатит:
а) тип А
б) тип В				
в) тип С				
г) и трите посочени

49. Нефротичен синдром се развива при:
а) ретенция на урината		
б) остра бъбречна недостатъчност
в) остър пиелонефрит		
г) гломерулонефрити

50. Инфекцията водеща до пиелонефрит може да е резултат на :
а) хематогенно пренасяне		
б) асцендентно пренасяне
в) при имунен конфликт		
г) като усложнение на гломерулонефрит 

51. Туберкулозният менингит дава следните хистологични промени:
а) гнойна инфилтрация в менингите		
б) облитериращ ендартериит
в) грануломатозно възпаление    			
г) казеозна некроза

52. Посочете възможните усложнения при язва на стомаха:
а) пенетрация			
б) пневмония
в) кръвоизлив			
г) перфорация

53. Кой от двата тумора на щитовидната жлеза може да се свърже с амилоидоза?
а) фоликуларен карцином                        		
б) медуларен карцином

54. Хиперфункцията на предния дял на хипофизата след пубертета води до: 
а) aкромегалия                                                     
б) гигантизъм

55. За развитието на кой тумор на щитовидната жлеза радиацията е важен етиологичен фактор:   
а) фоликуларен карцином                                     
б) папиларен карцином 

56. Кои от изброените критерии могат да бъдат отнесени към пернициозната анемия?
а) ниско ниво на вит. В 12                        
б) мегалобластна анемия
в)  антитела срещу париеталните клетки           	
г)  антитела срещу IF      

57. Характерът на промените при Баретов езофаг е:
а) вродена аномалия                              		
б) възпалителен процес
в) неопластична лезия                          		
г) метапластичен процес

58. Най-честите причинители на лобарна пневмония са:
а) стафилококи                                                  	
б) стрептококи
в) пневмококи                                                 	
г) хемофилус

59. Морфологичните прояви на уремията включват:
а) фибринозно-гноен тонзилит
б) фибринозен колит
в) катарално –улцерозен гастрит
г) гноен лептоменингит

60. Бронхопневмониите се характеризират със:
а) засягане на цял лоб
б) огнищно засягане
в) десцендиращ възпалителен процес от бронхи и бронхиоли
г) и трите посочени

61. Преканцероза ли е левкоплакията?                                                                         
а)  да
б)  не

62. Какъв вид възпаление може да се развие при скарлатина в устната кухина?
а) катарално
б) некротично
в) фибринозно
г) и трите посочени

63. Кои от посочените промени могат да бъдат септично огнище за хрониосепсис?
а) кариозни зъби
б) ревматоиден артрит
в) тонзилит
г) и трите посочени

64. Какъв тип възпаление има при дифтерията?
а) катарално
б) дълбоко фибринозно
в) гнойно
г) и трите посочени

65. Петната на Филатов-Коплик се намират при:       
a) скарлатина      
б) морбили             
в) инфекциозна мононуклеоза          
г) дифтерия.

66. Тиреотоксикозата се проявява със:      
а) струма      
б) общо затлъстяване         
в) хепатомегалия      
г) екзофталм

67. Кои симптоми са характерни за Адисоновата болест?                          
а) хипотония
б) хипертония      
в) меланодермия         
г) гастро-интестинални нарушения

68. При гломерулонефрит в урината се изолират: 
а) стрептококи                                                                                               
б) стафилококи           
в) еsch. сoli           
г) урината е стерилна

69. Какъв е най-честият изход на тубарната бременност?
а) руптура на маточната тръба
б) вторична перитонеална бременност
в) износване на бременността с нормално раждане
г) развитие на литопедион или фетус пиперацеус

70. Орхит е:
а) възпаление на епидидима 
б) възпаление на семенните мехурчета
в) възпаление на тестиса 
г) възпаление на дуктус деференс

71. Кои тумори на матката са злокачествени?
а) аденом 
б) карцином 
в) миома 
г) лейомиосаркома 

72. Посочете заболяванията, които водят до възникване на хронично белодробно сърце:
а) вирусни пневмонии                                              
б) остри бактериални пневмонии                            
в) хроничен обструктивен емфизем 
г) силикоза 

73. Определете кои от посочените хистологични промени са характерни за острия бронхит?
а) хиперемия на лигавицата   
б) изразена десквамация на епитела
в) инфилтрация на лигавицата от левкоцити
г) хиперплазия на чашковидни клетки и гладкомускулна хипертрофия 

74. Кои от изброените макроскопски промени са характерни за огнищна пневмония:
а) засегнат цял лоб
б) огнища с бледосивкав цвят и размери около 1 см 
в) пъстра срезна повърхност с по-плътна консистенция 
г) в централните участъци се установява гноен ексудат

75. Възможни усложнения на флегмонозна ангина са:                 
а) перитонзиларен абсцес     
б) септикопиемия         
в) медиастинит        
г) тромбоза на v. jugularis 

76. Крупозната пневмония е : 
а) лобуларна        
б) фибринозна            
в) катарална         
г) плевропневмония 

77. Посочете тумороподобните процеси в устната кухина:
а) полип
б) фибром
в) хемангиом
г) епулис

78. Посочете най-често наблюдаваните усложнения при язва на стомаха:
а) пенетрация
б) дуоденит
в) кръвоизлив
г) перфорация

79. Посочете кои от изброените патологични процеси се наблюдават като усложнения при флегмонозен апендицит:
а) перфорация
б) перитонит
в) тромбофлебит на съдовете на мезоапендикса
г) мукоцеле

80. Перфорацията на язва на стомаха може да доведе до:                    
а) механичен илеус       
б) остър дифузен перитонит       
в) паралитичен илеус       
г) кръвоизлив

81. Amelloblastoma е:      
а) глиален тумор                      
б) одонтогенен тумор 
в) хипофизарен тумор            
г) тумор на тестисите

82. „Вирхова жлеза” е :    
а) супраклавикуларна  метастаза    
б) аберантна млечна жлеза            
в) надбъбрек при болестта на addison        
г) хидраденит

83. Чернодробната цироза може да се усложни с:  
а) варици на хранопровода    
б) субхепатална жълтеница   
в) асцит   
г) хепатоцелуларан карцином

84. Какви структурни елементи се наблюдават в лакуните на сливиците при хистологичното изследване на лакунарната ангина:
а) лимфоцити
б) плазматични клетки
в) левкоцити 
г) фибрин

85. Пенетрация на язвата най-често се наблюдава в:
а) черен дроб
б) панкреас
в) слезка
г) оментум

86. Посочете макроскопските форми на рака на устната кухина:
а) възловидна 
б) плаковидна 
в) карфиолоподобна 
г) язвена 

87. Така нареченият „смесен“ тумор на паротидната жлеза е:
а) аденом
б) развива се двустранно
в) клинично се означава като улкус роденс
г) притежава централно разположени ракови перли

88. При преглед на млечната жлеза в горния и външен квадрант се намира плътен  възел, добре ограничен и подвижен по отношение на околните тъкани и кожата. Хистологичното изследване на материал от процеса установява пролиферирали и кистично разширени канали на млечната жлеза със сферична форма, а около тях разраснала, фиброзна съединителна тъкан. Поставете морфологична диагноза на процеса:
а) фиброзно – кистична мастопатия;
б) липогранулом;
в) липом;
г) периканаликуларен фиброаденом.

89. При аутопсия на 70 год. мъж се намира уголемена простатна жлеза с тегло 85 гр. и размери 7 см в диаметър. На срез повърхността е едролобулирана, с белезникав цвят, плътна консистенция, обградена от запазена капсула. Пикочният мехур е със задебелени стени, дилатиран. Какъв е процесът?
а) аденом на простатата
б) карцином на простатата
в) жлезисто-мускулна хиперплазия на простатата
г) възпаление на простатата

90. Изпратен е кюретажен материал от ендометриума на 46 г. жена, която се оплаква от периоди на аменорея, прекъсвани от обилни, неправилни кръвотечения. Хистологично се виждат неправилно пролиферирали жлези с дилатирани лумени, някои от които кистично разширени. Наблюдава се псевдостратификация на епитела, без ядрен или клетъчен полиморфизъм. Стромата е подчертано хиперцелуларна. Определете процеса:
а) аденокарцином на ендометриума
б) жлезисто-кистична хиперплазия на ендометриума
в) ендометриален полип
г)  остър ендометрит

91. Изпратен е за изследване кюретажен материал от 62 г. жена в менопауза, която получила кървене от един месец. В хистологичния материал преобладават неправилно разположени жлезисти и папиларни структури, като жлезите са разположени “гръб до гръб”. Епителът е многореден, атипичен, с множество митози. Определете процеса:
а) жлезиста хиперплазия
б) ендометриален аденокарцином
в) ендометриален полип
г) остър ендометрит

92. При преглед на 18 год. момиче се установява туморна формация в корема. оперативно се намира кистичен гумор на ляв яйчник с големина 10 см. На срез се вижда малко изпъкване в единия полюс на кистата, а съдържимото е от масти и косми. Хистологично се наблюдават неправилно размесени тъкани от трите зародишеви  листа - екто, мезо и ендодерма. Определете вида на тумора:
а) серозен кистаденом 
б) папиларен кистаденом
в) муцинозен кистаденокарцином
г) зрял тератом

93. Изпратен е оперативен материал от маточна тръба на 24 год. жена,   която от два месеца е в аменорея. от два дни получила силни болки в корема, с повръщане и колабирала. макроскопски тръбата е силно дилатирана, с руптура и кръвениста маса в лумена. Хистологично се намират хориални въси и децидуални промени в лигавицата. Какъв е процесът?
а) тумор на тръбата 
б) остър салпингит 
в) тубарен аборт
г) хеморагично инфарциране на тръбата

94. Мъж на 69 години. Пушач - по 20-30 цигари дневно. През последните 15 години е лекуван за стенокардия. Приет е в клиниката по повод силна и продължителна болка зад гръдната кост. С явления на остра сърдечна недостатъчност на 4-ия ден болният починал. При аутопсията се намира обширен трансмурален инфаркт предно-латерално на лява сърдечна камера,. Посочете най-вероятните причини за развитието на инфаркта?
а) тромбоза на клон на лява коронарна артерия
б) тромбоза на дясна коронарна артерия
в) тромбоза на белодробната артерия
г) стенозираща атеросклеротична плака на лявата коронарна артерия

95. Жена на 29 години.от няколко години е лекувана за ревматоиден артрит. Подвижността в някои от ставите е била значително ограничена. Починала е с явления на хронична бъбречна недостатъчност. При аутопсията са намерени увеличени, бледи с восъчна плътност бъбреци. Посочете  правилната диагноза на наблюдаваните промени в бъбреците.
а) амилоидоза
б) хиалиноза
в) хроничен пиелонефрит
г) остър пиелонефрит

96. У 34 годишен мъж се увеличили шийните лимфни възли в дясно, които не се повлиявали от антибиотично лечение. При направената биопсия структурата на лимфните възли е изцяло заличена и често се намират Ходжкинови и Щернбергови клетки. Посочете точната диагноза на патологичния процес в лимфните възли.
а) туберкулоза
б) morbus Hodgkin
в) Неходжкинов дребноклетъчен  лимфом
г) саркоидоза

97. При аутопсия на 57 годишен мъж се намира микронодуларна цироза на черния дроб, уголемена слезка, асцит – 2500мл. Стомахът и червата са изпълнени с голямо количество кръв. В дисталната част на хранопровода се намират леко надигнати, сивкаво виолетови поленца и ивици, като в областта на една от тях лигавицата е с нарушена цялост и тъмно морава на цвят. Поставете правилната диагноза на непосредствената причина за настъпването на смъртта.
а) желязодефицитна анемия
б) хемолитична анемия
в) тромбоцитопения
г) остра следкръвоизливна анемия при руптура на варици на хранопровода

98. У 59 годишна жена с клинични данни за мегалобластен тип на кръвотворене и наличие на мегалоцити в периферната кръв, макроскопски се намират бледи кожа и лигавици с лек жълтеникав отенък, мастна дегенерация на черния дроб, бъбреците и сърцето. Костният мозък е хиперпластичен с вид на малиново желе. Езикът е със зачервена, атрофичена, изгладена лигавица. Посочете вярната диагноза на основното заболяване:
а) хемолитична анемия
б) желязодефицитна анемия
в) пернициозна анемия
г) посткръвоизливна анемия 

99. При аутопсия на 73 годишен мъж се намира дясна сърдечна камера с дилатирана кухина, подчертан трабекуларен релеф и дебелина на стената на камерата под залавното място на трикуспидалната клапа – 0.9 см.. Аортата е със съвсем слабо проявени атеросклеротични промени, а в трункус пулмоналис – умерено изразени. Кое от изброените по-долу състояния може да доведе до промените в сърцето?
а) масивна белодробна тромбемболия            
б) хипертрофична  кардиомиопатия               
в) хронична обструктивна белодробна болест 
г) ревматична болест на сърцето

100. При аутопсия на 57 годишна жена се намира папиларно образувание в областта на тригонума на пикочния мехур, което силно стеснява уретера. Уретерите и бъбречните легенчета са силно разширени, а бъбречния паренхим е изтънен. Посочете промените в бъбреците?
а) хидронефроза					
б) голям бял бъбрек
в) гломерулонефритна нефросклероза		
г) атрофия от натиск

101. Мъж на 61 г.,  дългогодишен пушач, постъпва във вътрешно отделение поради задух и лесно заморяване. При рентгеново изследване се намират разширени граници на белите дробове, които припокриват сянката на сърцето, което е увеличено за сметка на дясна му половина. Перкуторно на 2-3 см под дясната ребрена дъга се установява притъпление. Кои от морфологичните промени съответстват на клиничните данни?
а) хронична пневмония                            	
б) белодробно сърце
в) мускатов черен дроб                           		
г) белодробен емфизем

102. Няколко дни след операция по повод на флеботромбоза  на долните крайници и тромбоза на вена поплитея при мъж на 65 г. се развива масивна белодробна тромбоемболия и настъпва екзитус леталис. Кое е основното заболяване?
а) флеботромбоза на долните крайници         		
б) хирургическата операция
в) тромбозата на вена поплитея                                  	
г) белодробната тромбоемболия

103. 46-годишен мъж с главоболие и световъртеж. Рентгенологично - периферно засенчване в горния дял на левия бял дроб. При аутопсията се намира туморна маса в левия горен белодробен дял с разсейки в хилусни лимфни възли. Множествени отграничени розовобелезникави зърнести възли в хемисферите на главния и малкия мозък. Касае се за:                                                
а)  карцином на бронха    
б)  метастаза в мозъка от белодробния карцином       
в) гангрена на белия дроб        
г)  силикоза

104. При аутопсия, голям участък от белия дроб се оказва къслив, мръсно-зеленикав, с неприятна миризма. Околните полета са  ателектатични. Хистологично - некроза с много микроорганизми. Липсва възпалителна реакция. Поставете диагноза:
а) емфизем
б) карцином на белия дроб
в) абсцес на белия дроб 
г) гангрена на белия дроб

105. При аутопсия на 27-годишна жена в белите дробове се намират многобройни сивкаво жълтеникави възелчета с големина на просено зърно и с плътна консистенция, а в мозъка предимно по базата му, между мозъчните крачета, около хиазмата и в Силвиевите бразди – обилен пихтиест, жълтеникав ексудат. По хода на съдовете се виждат единични възелчета със същата характеристика като в белите дробове. Какъв е процесът в белите дробове?
а) абсцедираща пневмония
б) крупозна пневмония
в) милиарна туберкулоза
г) туберкулом

106. При аутопсията на 65-годишна жена се установяват абсцедираща пневмония, хроничен бронхит и цилиндриформени бронхиектазии. В субарахноидното пространство по конвекситета и базата на мозъка се вижда обилна инфилтрация с гъста жълтеникава гной. Хистологично тук се установява наличието на гноен ексудат богат на фибрин. Какъв вид менингит се е развил?
а) туберкулозен менингит
б) серозен менингит
в) епидемичен менингококов менингит          
г) гноен менингит

107. При аутопсия на 49 годишен мъж в горния полюс на десния бъбрек се намира голям 5 см лобулиран и  капсулиран тумор. Срезната му повърхност е пъстра с наличие на некрози и кръвоизливи. Посочете вярната  макроскопска  диагноза:
а) аденом на бъбрека
б) карцином на бъбрека
в) карцином на надбъбрека
г) киста на бъбрека

108. При аутопсия на 57г. жена се намира папиларно образувание в областта на тригонума на пикочния мехур, което силно стеснява уретрата. Уретерите и бъбречните легенчета са силно разширени, а бъбречния паренхим е намален. Посочете промените в бъбреците:
а) хидронефроза
б) голям бял бъбрек
в) гломерулонефритна нефросклероза
г) атрофия от натиск на бъбречния паренхим

109. При аутопсия на починал мъж на 48 години се установява, че целият долен лоб на десния бял дроб е плътен, с фино зърниста, сивкава,  суховата срезна повърхност. плеврата е покрита с фин сивкав налеп. Хистологично алвеолите и алвеоларните ходове са изпълнени с гъста мрежа от фибрин и много левкоцити. Поставете правилната патологоанатомична диагноза:
а) крупозна пневмония в стадий на сива хепатизация
б) крупозна пневмония в стадий на резорбция
в) пневмоцистова пневмония
г) хроничен белодробен абсцес

110. Кое е основното заболяване, ако лекар почине с масивна хематемеза от руптура на варици на хранопровода при чернодробна цироза след инокулационен вирусен хепатит, прекаран преди много години?         
а) вариците на хранопровода           
б) чернодробната цироза        
в) хепатит в или с       
г) масивната хематемеза

111. В областта на малката кривина на стомаха се вижда дефект на лигавицата с диаметър 2,5 см, кръгъл, с плътни ръбове. Дъното на дефекта е чисто, леко зърнисто. В дълбочина язвата има фуниевиден вид, като стената й е косо придръпната към кардията с формиране на стъпаловиден наклон към пилора. Серозата в областта на лигавичния дефект е задебелена. Поставете диагнозата на находката:
а) обострена хронична язва на стомаха 
б) хронична калозна язва 
в) карцином на стомаха – язвена форма
г)  остра язва на стомаха

112. Болен е приет в хирургично отделение с картината на остър корем. При подготовка за операция болният умира. На аутопсия се намира синкав до тъмночервен цвят на иеюнума и част от илеума. Червата са раздути. При отварянето им от тях изтича кръвениста материя. Лигавицата на променената по цвят зона е оточна, като че посипана с трици,поради развитието на фибринозно възпаление. Хистологичното изследване на чревната стена показва картината на хеморагично инфарциране. При какъв патологичен процес може да се наблюдава тази картина? 
а) остра хеморагична некроза на панкреаса 
б) флегмонозен апендицит
в) остър възпалителен процес на тънкото черво
г) при мезентериална тромбоза

113. При отваряне на коремната кухина по време на аутопсия панкреасът е увеличен по обем, уплътнен, с тъмно червен цвят, като на места се виждат белезникави участъци от запазена тъкан, а други са с варно бял цвят. По перитонеума също се виждат участъци като напръскани с вар, а около тях  нежен фибринозен налеп. Има и оскъден серознохеморагичен ексудат. Поставете диагноза:
а) остра хеморагична некроза на панкреаса 
б) хроничен панкреатит
в) перфорация на язва на стомаха
г) карцином на панкреаса 

114. Двадесет и четири часа след консумация на гъби /печени/, набрани от  гората, младеж на 17 години получава тежест, повръщане, виене на свят, обща слабост, пожълтяване на кожата и склерите. Скоро изпаднал в безсъзнание и починал. При аутопсия – генерализирана жълтеница. Черният дроб е със сбръчкана капсула, мека до тестовата консистенция, със силно намалена еластичност. При разрез паренхимът има оранжевожълта оцветка. Чернодробният рисунък не личи. При хистологично изследване на черния дроб – масивни некрози, обхващащи почти целите чернодробни делчета, оскъдна възпалителна реакция. Поставете морфологичната диагноза:
а) остра токсична дистрофия на черния дроб
б) вирусен хепатит а
в) хроничен персистиращ хепатит
г) цироза на черния дроб     

115. При оглед на трупа в зоната на диафрагма орис и предната шийна област се намира подутина с плътна консистенция. При отпрепариране на кожата на шията и разрязване на подутината бликва гнойна материя. При оглед сливиците са увеличени, а при разрез от тях изтича обилно количество гной. При отпрепариране на шийните органи се вижда гнойна колекция пропила шийните мускули достигаща непосредствено пред телата на шийните прешлени. Каква е макроскопската диагноза:
а) перитонзиларен абсцес
б) ангина на Людовик 
в) ангина на Плаут – Венсан 
г) гнойна ангина 

